《再入栖贤谒天和尚》
明代·邝日晋

不到匡山久，依稀谷口云。溪声自相答，潭影此中分。

倦羽思幽托，高飞势绝群。路寻松顶出，钟磬下方闻。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。